google/wiki40b huggingface dataset:
Keith

Etymologi

Keith har opprinnelse som et skotsk etternavn dannet av stedsnavnet Ceiteach i East Lothian, basert på det brytonske leddet cet, «skog».
This was the surname of a long line of Scottish nobles. It has been used as a given name since the 19th century.
Lille Orlando

Lille Orlando er en roman av den norske forfatteren Finn Carling, utgitt i 1986.
Rammefortellingen i romanen er en middelaldrende mann som forteller historier til sin voksne datter. Tittelhistorien om Orlando skildrer et barn som oppdras til å mestre ensomhet ved at foreldrene stenger ham inne i et rom, alene, flere timer daglig.
Aftenpostens anmelder Johan Fr. Heyerdahl mente at «Carling avdekker våre hemmeligheter og avslører vår mekaniske tilværelse, tomheten, ensomheten. Kanskje er det først og fremst likegyldigheten han søker å blottstille». Skribenten Ragnar W. Nord peker på at «I "Lille Orlando" trer livsløgnen i forgrunnen mens engasjement og ansvar stilles utenfor. Det er et hovedmotiv i romaner fra senere år, mennesket tør ikke være menneske av den grunn at det blottstiller seg selv overfor den andre, og derfor fanges i et nett av ensomhet det ikke kan bryte ut av»
Fallen (film)

Handling

John Hobbes er mordetterforsker i Philadelphia. Han har nettopp fanget den ondskapsfulle seriemorderen Edgar Reese, som nå skal henrettes i gasskammeret. Hobbes er blant vitnene til Edgars død, som merkelig nok benytter anledningen til å synge en sang, "Time Is on My Side", som sine siste ord. Etter en tid skjer det en rekke drap i byen, og drapsmannen ser ut til å ha benyttet Reeses metoder. Gjennom jakten på den nye morderen finner Hobbes ut, til sitt store sjokk, at Reese ikke var en "vanlig" psykopat, men også "vertskropp" for en mytisk demon ved navn Azazel. Gjennom Reese sin død, ble Azazel fri til å hoppe fra kropp til kropp, og begå mord og spre kaos slik han ønsker. Hobbes og den unge teologiprofessoren Gretta Milano er de eneste som forstår hvilken motstander de har å kjempe mot.

Priser og nominasjoner

Den ble nominert til Bram Stoker Award (klassen beste manus) og en International Horror Guild (klassen beste film).
Snarøya

Snarøya (tidligere: Snarøen) er en halvøy i indre Oslofjord i Bærum kommune i Akershus. Til Snarøya regnes nå Halden og Langodden, og grensen går mellom det nye Fornebu og det som tidligere het Rolfsøya. Navnet kan komme fra snar (kratt, småskog) eller at det er en snarvei over isen og inn til middelalderens Oslo.

Historie

På 1500-tallet var den en øy, begrenset av det som i dag er Snarøykilen og Hundsundet, opprinnelig sundet mellom Snarøya og fastlandet, som senere er blitt fylt igjen. 
På 1600-tallet nevnes Snarøen gård i skrevne kilder som kronens gård med Jon Snarøen som bruker av gården fra 1612 til 1640. Teologen Christian Kølle eide gården mellom 1770 og 1803. Han ble bonde og drev ved siden av gårdsdriften også pensjonatskole for gutter fra høyere sosiale lag. 
Valentin Fürst kjøpte gården i 1867 og anla Snarøen Høvleri (Snarøen Bruk)
Dette sagbruket var i virksomhet til 1907, og tomtene ble deretter utparsellert til særlig hyttetomter. I 1923 ble gården kjøpt av visekonsulen, maleren og senere møbelsnekkeren Mario Caprino, og den har vært i denne familiens eie siden. Sønnen Ivo Caprinos filmstudio ble oppført i to byggetrinn, i 1952 og 1962.

I dag

Nå er Snarøya etter hvert blitt et tett bebygget strøk, i hovedsak av boliger og rekkehus, med innslag av boligblokker på Rolfstangen fra tidlig i 1950-årene, samt nyere blokkbebyggelse. Snarøya har mange populære badeplasser, blant annet Rolfstangen og Halden Brygge. Like utenfor fastlandet på Snarøya ligger Vassholmene. Ytre Vassholmen har naturreservat på sydspissen, og friområde med utleiehytte tilknyttet Kystleden og brygger for allmennheten. Indre Vassholmen er boligområde med om lag 20 fastboende, og har ingen offentlige brygger.
Snarøya er også endeholdeplass for buss 31 (Snarøya – Grorud) og 733 (Snarøya – Rykkinn).   
Snarøya har i dag tre skoler, to barneskoler og en ungdomsskole. Barneskolen, Snarøya skole, skulle stå ferdig i 1956, men på grunn av forskjellige vanskeligheter kunne ikke skolen taes i bruk før 1958. Skolen har i dag ca. 400 elever. Ungdomsskolen, Hundsund grendesenter, ble tatt i bruk i 2008 og har ca. 230 elever.
Hasier Arraiz

Biografi

Arraiz begynte sin politiske karriere i den baskiske ungdomsorganisasjonen Jarrai på 1990-tallet. I 1995 var han involvert i antikrigs-bevegelsen og nektet å avtjene militærtjeneste. For dette ble han dømt til to år og fire måneder fengsel i 1997. Han ble benådet året etter.
På 2000-tallet ble Arraiz en lederfigur innen Den baskiske nasjonale frigjøringsbevegelsen og Batasuna. I 1998 og 2001 stilte han for Euskal Herritarrok i valgene til Baskerlands parlament, uten å bli valgt. I 2012 stilte han for valgalliansen EH Bildu og ble valgt inn i det baskiske parlamentet.

Sortu

Sortu ble stiftet 9. februar 2011 og forbudt av spansk høyesterett 23. mars samme år. Som en reaksjon på forbudet gikk de to mindre baskiske partiene Eusko Alkartasuna og Alternatiba sammen med uavhengige kandidater med bakgrunn i Batasuna og dannet valgalliansen Bildu.
20. juni 2012 ble Sortu legalisert av den spanske grunnlovsdomstolen.  Domstolen la vekt på Sortus brudd med Batasunas sedvane om å nekte å fordømme ETA. Åtte måneder etter legaliseringen avholdt Sortu en formell stiftelseskongress der Arraiz ble valgt til leder og Arnaldo Otegi til generalsekretær, til tross for at sistnevnte sitter fengslet for å ha forsøkt å reorganisere Batasuna.
Sūtraen om løvens brøl til dronning Śrīmālā

Śrīmālādevī Siṃhanāda sūtraen (tradisjonell kinesisk: 勝鬘師子吼一乘大方便方廣經, Shèngmán shīzǐhǒu yīchéng dàfāngbiàn fāng guǎng jīng, japansk: しょうまんししくいちじようだいほうべんほうこうきょう, Shōman-kyō), ordrett "løvens brøl til dronning Śrīmālā", er en hellig tekst innenfor Mahâyâna-retningen i buddhismen. Den er en av de primære tidlige tekster som innenfor den kategori som kalles Tathāgatagarbha-sūtraene. Disse forkynner læren om alle menneskers iboende Buddhanatur og likeledes læren om Ekayāna.
Teksten forkynner Tathāgatagarbha-læren gjennom ordene til den indiske dronningen Śrīmālā. Teksten var en av de primære tekster i India som forkynte det potensielt universelle ved Buddhanaturen.
Fylkesvei 764

Historikk

Opprinnelig gikk veien mellom Lassemoen og Røyrvik sentrum. Da riksvei 773 ble åpnet ble strekningen mellom Gjersvik og Røyrvik overført til denne, og strekningen mellom Skorovatn og Gjersvik ble omklassifisert til fylkesvei 363.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Gambesonater (Bach)

Gambesonater er tre mye spilte sonater for viola da gamba og cembalo (BWV 1027–1029) av Johann Sebastian Bach.
Sonatene har ingen stilistisk tilknytning til den samtidige franske gambekulturen (for eksempel Antoine Forqueray, Sainte-Colombe, Marin Marais) som kjennetegnes av virtuos ornamentikk og høyt utviklet akkordspill. Sannsynligvis er ikke disse sonatene opprinnelig skrevet for gambe.
I dag spilles komposisjonene blant annet på cello, bratsj og kontrabass, men på disse instrumentene ligger musikken enten veldig lavt eller høyt.
De tre sonatene er satt nesten helt kontrapunktisk, det vil si at gambisten og hver av cembalistens hender er likeberettiget i en trestemmig sats. Bare på begynnelsen av andre sonates tredje sats og ved begynnelsen på tredje sonates første sats finnes det generalbassbesifring.

Trio for oboe d'amore, viola da gamba og continuo

Disse tapte komposisjonene kan rekonstrueres av Triosonate nr 4 i e-moll for orgel (BWV 528).
Prometheus (film)

Handling

Vi er på slutten av det 21. århundre. En gruppe arkeologer reiser gjennom universet i romskipet «Prometheus» på et oppdrag om å finne tegn til liv i verdensrommet. Forskerne blir fanget på en planet full av intelligente romvesener, og mens de kjemper for å overleve blir det klart at rasen de møter ikke kun er en fare for dem selv, men for hele menneskeheten.

Produksjon

Gemma Arterton, Carey Mulligan, Anne Hathaway, Abbie Cornish og Natalie Portman ble vurdert for rollen som Elizabeth Shaw. Michelle Yeoh og Angelina Jolie ble vurdert til rollen som Meredith Vickers.
Filmen hadde et budsjett på et sted mellom 120 og 130 millioner dollar.

Mottakelse

Filmen ble dårlig mottatt av anmelderen i det kjente amerikanske underholdningsbladet Variety. Den fikk bedre mottakelse av den amerikanske filmkritikeren Roger Ebert som gav den fire av fire stjerner.
Moderat bokmål

Moderat bokmål (Konservativt bokmål) er en betegnelse på bokmål med ordfang og grammatikk som ligger nær riksmål, men som fortsatt oppfattes som samme system.
Formen omtales både som «moderat bokmål» og «konservativt bokmål». Den siste formen kan synes å ha et eldre opphav, mens i nyere tekster brukes den første formen. Språkrådet har på sin side avsluttet striden ved å vedta at lærebokforfattere selv kan velge navn på formen, og sier at «moderat bokmål» og «konservativt bokmål» på ene siden og «radikalt bokmål» på andre siden er relative størrelser. De som er Motstandere av moderat bokmål foretrekker ofte å kalle det «konservativt bokmål». I regjeringens St.meld.nr.48 Kulturpolitikk fram mot 2014 omtaler man formene som dekkes av moderat bokmål som «såkalla moderat bokmål».
Forskjellene mellom det moderate bokmålet og riksmål er idag forholdsvis ubetydelige, og Det Norske Akademi, Riksmålsforbundet og flere språkforskere anser riksmål/moderat bokmål som et felles skriftspråk med små variasjoner. Aschehoug og Gyldendals store norske ordbok er et eksempel på en ordbok som spesifikt dekker «riksmål og moderat bokmål».
Begrepet brukes også av Aftenposten for å definere deres redaksjonelle språk, i det som omtales som Aftenpostens rettskrivningsordliste. Denne brukes også av en rekke andre medier, men formen avviker både fra Riksmålsordlisten (1994) og bokmålsnormen.
Robert Maxwell

Andre verdenskrig

Under andre verdenskrig kom han seg fra Tsjekkoslovakia til Frankrike i mars 1940. Sammen med andre tsjekkoslovakiske flyktninger gikk han inn i Fremmedlegionen. Etter det franske nederlaget i 1940 ble han evakuert til Storbritannia der han ble innrullert som frivillig i hæren. I krigens sluttfase var han tilbake på kontinentet og ble for sin innsats der tildelt military cross for tapperhet. Maxwell tjenestegjorde i det okkuperte Tyskland i to år som leder for det britiske pressekontoret i Berlin. I Tyskland knyttet han flere kontakter som ble grunnlag for senere forretningsvirksomhet. I Paris i 1944 møtte han Elisabeth Meynard som han giftet seg med og som støttet forretningsvirksomheten hans.
I 2006 ble det kjent at Maxwell (noen måneder før han døde) ble etterforsket for mulige krigsforbrytelser i Tyskland i april 1945. Bakgrunnen var at Maxwell i biografen nevnte at han hadde skutt og drept borgermesteren («so I shot the mayor and withdrew») i en tysk by som de britiske styrkene ville innta.
Moren og fire andre nære familiemedlemmer døde i Auschwitz. Faren ble trolig drept under transport eller i leiren. Bare to søstre overlevde.

Medievirksomhet

Sammen med Paul Rosbaud grunnla han Pergamon Press et forlagshus i Oxford med spesialisering i vitenskapelig og medisinsk litteratur. Rosbauds skal ha mislikt Maxwells profittjag og kostbare livsstil. Maxwell og Rosbaud arbeidet sammen i det voksende forlaget til mai 1956, da Rosbaud sluttet. I 1959 ga forlaget ut 40 vitenskapelig tidsskrift og noen år senere 150 forskjellige tidsskrift. Til sammenligning hadde konkurrenten Elsevier bare 10 tidsskrift i porteføljen. I 1960 hadde Maxwell skaffet seg Rolls Royce med egen sjåfør og hadde flyttet kontorene til Headington Hill Hall i Oxford, vegg i vegg med Blackwell. I 1980 kjøpte han British Printing and Communication Corporation, og i 1984 Mirror Group Newspapers som blant annet ga ut Daily Mirror. Maxwell ga ut London Daily News noen måneder i 1987 og floppen kostet ham omkring 50 millioner dollar. Han solgte Pergamon til Elsevier i mars 1990. Da han døde eide han blant annet New York Daily News og Macmillan Publishers.

Død

Omstendighetene omkring hans død er usikre. Han var savnet i flere dager etter at han falt over bord fra yachten sin ved Kanariøyene, til han ble funnet flytende død i Atlanterhavet. En spansk undersøkelsen konkluderte med at dødsårsaken var hjertestanse som følge av drukning. Det spekuleres i at det var selvmord. Han ble gravlagt i Jerusalem.
Etter hans død ble en rekke skulte sider ved hans forretningsførsel avslørt. 400 millioner pund fra pensjonsfondene i selskapene manglet. Maxwell skal ha underslått midlene for å dekke gjeld, sin stadige appetitt på nye selskaper, samt sitt aristokratiske levesett. Tusenvis av hans tidligere ansatte tapte sine pensjonsinnskudd.
Homoephloeus

Utseende

En middelsstor, bred, lyst gråaktig trebukk. Antennene er noe lengre enn kroppen. Pronotum har en kraftig, butt tann på sidene og et par blanke, svarte "vorter" i midten. Dekkvingene er brede, parallellsidige med utstående, litt spissvinklede "skuldre" og to opphøyde lengderibber.

Utbredelse

Arten er bare kjent fra det sørvestlige Mexico.
BAe 146

Problemer

I de senere år har det vært tilfeller der giftige gasser fra varm motorolje har kommet inn i air-conditioningsystemet og inn i cockpiten. Dette har ført til akutt syke piloter og avbrutte flygninger.
Den australske piloten Susan Michaelis har skrevet boken Aviation Contaminated Air Reference Manual, som beskriver konkrete, dokumenterte hendelser der piloter og kabinansatte er blitt syke og har fått varig helseskade på grunn av den giftige gassen fra turbinmotorene, spesielt i tilknytning til denne flytypen. Hun fikk selv så svekket helse at hun måtte slutte å fly. Den mest sannsynlige årsaken til disse sykdomstilfellene og skadene er innpusting av komprimert luft fra turbinmotoren som har inneholdt stoffet triorthocresyl fosfat (TCP). Det er et organofosfat som er et vanlig tilsetningstoffer i smøreolje til turbinmotorer i fly og gassturbiner generelt. Organofosfater kan være svært giftige, og enkelte brukes som insektmiddel. Det er også rapportert om helseskader fra operatører av gassturbiner, blant annet turbinmekanikere som har jobbet på plattformer i Nordsjøen.
Thymelicini

Utseende

Thymelicini er små til middelsstore, litt smalvingede smygere. De fleste er nokså ensfarget brunoransje eller brunlige.

Levevis

De aller fleste har larver på gress eller andre enfrøbladete planter.

Utbredelse

Fire av de fem slektene er utbredt i Amerika, den femte (Thymelicus) finnes i Europa. Det er én, nokså uvanlig, art i Norge, timoteismyger (Thymelicus lineola).
Lycomedes reichei

Utseende

En middelsstor (ca. 25 millimeter), kraftig, matt lysbrunlig hornbille. Kroppen er delvis kledt med gulgrå bestøvning som danner bølgende mønstre. Hannene har et båndaktig, oppoverbøyd horn i pannen og et rett oppstående horn midt på pronotum. Hornet i pannen er kløvd i spissen, hos denne arten er det forholdsvis kort. Hunnen har pronotum grovt og kraftig punktert, men mangler horn. Dekkvingene er brede.

Levevis

Disse artene finnes helst i litt høyereliggende (1000-2000 meter over havet) tropiske skoger langs Andesfjellene. Larvene lever i strølaget på bakken. De voksne billene kommer av og til til lys om natten.

Utbredelse

Arten lever i Colombia.
Hemisodorcus

Utseende

Store, blanke, brune eller svarte hjortebiller. Som vanlig hos denne familien har hannene svært forstørret hode og kjever. Hos denne slekten er kjevene vanligvis slanke og lett krummede uten forgreninger eller store tenner.
Artene har en mer langstrakt kroppsform enn de andre undergruppene av Dorcus (i vid forstand).

Levevis

Larvene utvikler seg i råtne trestammer.

Utbredelse

Slekten finnes i Asia der den er utbredt fra Pakistan i vest til Japan i øst og fra Primorskij kraj, Russland i nord til Thailand i sør.
Kongoskjoldet

Kongoskjoldet er et drøyt 2 milliarder år gammelt kraton (grunnfjellsskjold) i Afrika, som i likhet med de fleste kratonene i Afrika og Sør-Amerika stammer fra proterozoikum for 2,5 – 1,0 milliarder år siden. Disse kratonene fra (meso-proterozoikum) fløt en tid sammen og dannet urkontinentet Rodinia og det langt senere Vest-Gondwana.
Kongo-skjoldet har et areal på om lag 4 000 000 km², og utgjør den vestlige del av Afrika. Grunnfjellskjoldet hang sammen med São Francisco-skjoldet i Sør-Amerika da det inngikk i Vest-Gondwana.
Kongoskjoldet, Kalahariskjoldet og Arabisk-nubiske skjold har også tilhørt Gondwana med fjellkjededanning langs kantene i forbindelse med kollisjoner for 550-650 millioner år siden. På Kongoskjoldet skapte dette høylandet i Angola langs den sørlige kanten, gjennom kollisjon med Kalahariskjoldet (Kuunga-fjellkjedefoldingen).
Elva Kongo dominerer kratonets overflate.
Bartreglansvikler

Utseende

En liten til middelsstor (vingespenn 12-14 millimeter), mørkbrun vikler.
Forvingen har en forholdsvis liten, hvit flekk ved bakkanten, utenfor denne 2-3 litt uregelmessige, sølvfargede tverrstriper, langs fram- og ytterkantene noen små, hvite flekker.

Levevis

Larvene lever på umodne (grønne) kongler av ulike bartrær (blant andre gran, lerk og edelgran), der de spiser på kongleskjellene og frøene. De kan forstyrre trærnes frøproduksjon. De voksne viklerme flyr i juni.

Utbredelse

Arten er utbredt i Europa, unntatt lengst i sør og i sørøst, og i den nordlige delen av Asia (Sibir).
I Norge er den funnet på det sørlige Østlandet og i Aust-Agder.
6. juni

Navnedag

Gustav, Gyda (tidligere hadde Robert navnedag, nå flyttet til 7. juni)
Pishan

Pishan eller Guma (kinesisk: 皮山县; pinyin: Píshān Xiàn; uigursk: گۇما ناھىيىسى / Guma Nahiyisi) er et fylke i prefekturet Hotan i den autonome region Xinjiang i Folkerepublikken Kina.
Befolkningen var på 211 320 innbyggere i 1999.

Jernbane

Kashgar-Hotan-jernbanen løper gjennom området.

Vei

Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.
Einar Ekberg

Utgivelser

Ekberg gav ut et stort antall sanger, på ulike musikk-innspillinger, sang- og notehefter. Omtrent halvparten med kristne sanger. Einar Ekbergs Amerikarepertoar var det sang og noteheftet som ble mest populært.
Norge IDAG

Norge IDAG er en kristen riksdekkende ukeavis, utgitt i Bergen i Hordaland. Avisen ble etablert i 1999. Sjefredaktør er Finn Jarle Sæle. Sammen med TV-kanalen Visjon Norge kjøpte Norge IDAG gamle Forum kino på Danmarksplass i Bergen i 2007. Der har avisen sitt hovedkontor etter å ha vært lokalisert i Temahuset på Straume i Fjell kommune siden 1999.
Norge IDAG har i tillegg til sin utgivelse av en ukeavis, investert i en rekke eiendomsprosjekter.
Classens Have

Classens Have var et landsted på Østerbro i København mellom Strandboulevarden og Østerbrogade.
Området hadde i lengre tid utgjort en samlet eiendom og skiftet navn med forskjellige eiere. I 1658 ble det kalt Verner Klausmans Have, senere også Laurvigens Have og Ahlefeldts Have. Generalmajor Johan Frederik Classen kjøpte i 1755 en eiendom her, som hans bror Peter Hersleb Classen etter 1792 omskapte til en romantisk have.
Eiendommen ble berømt den 31. august 1807 gjennom de danske troppers utfall mot de engelske beleirere av København. Flere av gatenavnene i området, som Holsteingade og Livjægergade minner om denne begivenheten.

Classens Have i dag

Classens Have er i dag navnet på haveanlegget mellom Classensgade og Arendalsgade på Østerbro. Det ble anlagt av stadsgartner Valdemar Fabricius Hansen i 1925 i forbindelse med boligkpmplekset Ved Classens Have. I 1942 ble det reist en minneobelisk for generalmajor Classen i anlegget. Minnesmerket for Kongens Livjægerkorps ble reist den 25. mars 1951, til minne om begivenhetene i 1807.
MF «Skagerak»

Den siste overfarten

7. september 1966 skulle skipet etter planen seile fra Kristiansand kl 01:30. Det var 97 passasjerer, deriblant mange barn, et mannskap på 47, 15 biler, to campingvogner og 7 jernbanevogner ombord. På grunn av dårlig vær, ble avgangen utsatt til 05:45. Klokken 07:00 målte vinden i Skagerrak 22 m/sek.
Klokken 11:21 sendte «Skagerak» ut SOS. Akterportene var slått inn av bølgene, skipet tok inn vann som trengte ned i maskinrommet og de nedre dekk via bildekket og hadde fått slagside.

Redningsaksjonen

Dansk redningstjeneste mobiliserte umiddelbart og i 18 timer, frem til 8. september klokken 05:00, var 18 skip, 13 fiskekuttere, 9 fly, hvorav 5 S-61A helikoptre fra Eskadrille 722, 18 ambulanser, 2 service- og tankbiler og 2 sykehus involvert. Alle 144 ombord ble reddet, men en av passasjerene døde av en blodpropp umiddelbart etter at han var reddet.
MS «Polarhav» av Brandal berget 30 personer fra «Skagerak». En svært viktig faktor i redningsaksjonen var de danske redningshelikoptre av typen Sikorsky S-61. Det danske Flyvevåbnet mottok den første S-61 den 10. oktober 1965, og Skagerak-forliset var den egentlige ilddåp for S-61 i dansk redningstjeneste.

Konsekvenser

Forliset og den vellykkede redningsaksjonen førte til at Justisdepartementet tok opp spørsmålet om hvordan Norge kunne etablere en egen redningshelikoptertjeneste for bruk på havet.
«Spesielt redningsaksjonen ved M/F «Skagerak»s forlis i havområdet mellom Norge og Danmark i 1966, viste hvilket enestående effektivt hjelpemiddel store langtrekkende redningshelikoptre kunne være i sjøredningsaksjoner.»
Det ble i første omgang inngått en leiekontrakt med det private selskapet Helikopter Service A/S om at selskapets tre helikoptre skulle stå til begrenset disposisjon for den offentlige redningstjenesten med stasjon på Forus ved Stavanger (St. prp. nr. 34 1968-69). Justisdepartementet ba i St. prp. nr. 33, (1970-71) om at den gitte bestillingsfullmakt for 1970 for tre helikoptre ble utvidet til å omfatte 10 helikoptre til en samlet kjøpesum på inntil 120 millioner kroner. 10 helikoptre ble vurdert å være det minimum antall helikoptre man kunne klare seg med. Luftforsvaret vurderte Westland Sea King og Sikorsky S-61A til å være de to best egnede helikoptertypene. Valget falt på Westland Sea King. 10 helikoptre ble bestilt for levering i 1973. Luftforsvaret gjenopprettet 330 skvadronen som hadde vært nedlagt noen år og organiserte 4 beredskapsbaser (Sola, Ørland, Bodø og Banak) og helikoptrene inn under denne skvadronen.

Æresbevisninger

Redningsinnsatsen ved MF «Skagerak»s forlis ble i tillegg til fire medaljer for edel dåd til danske redningsmenn, også belønnet med tildeling av St. Olavs Orden. Det er loggført at minst en av redningsmennene var i aksjon i over 6 timer.
Buddhistisk tempel

Et buddhistisk tempel er et kultsted for buddhister, personer som følger buddhismen. De omfatter strukturer kalt vihara, stupa, wat og pagode i forskjellige regioner og språk. Templer i buddhismen representerer det rene land eller rene miljø til en Buddha, og er tradisjonelt konstruert for å inspirere indre og ytre fred. Strukturen og arkitekturen varierer fra region til region. Vanligvis består tempelet ikke bare av bygningen, men også miljøet omkring. Buddhistiske templer er konstruert for å symbolisere 5 elementer: Ild, luft, jord, vann og visdom.
Acerbas

Utseende

Små (vingespenn 20-25 millimeter), enfarget brune smygere.

Utbredelse

Slekten er utbredt i Sørøst-Asia, fra Burma i vest til Sulawesi i øst, med tre endemiske arter på den sistnevnte øya.
The Human Touch

The Human Touch er et musikkalbum med Tomas Ledin, utgitt i 1982.
Kilefly

Utseende

Middelsstore (vingespenn 30 – 44 mm for de norske artene), kraftige nattfly, forvingene grå eller gråbrune med mørke flekker. Bakvingene er hvit- eller gråaktige.

Levevis

Larvene lever på ulike løvtrær, busker og urter. Disse artene finnes mest i skog og skogkanter. De voksne sommerfuglene flyr om natten på sensommeren og høsten. De kommer gjerne til lys.

Utbredelse

Slekten er utbredt i den palearktiske økosonen. De fleste artene lever i Sentral-Asia.
Manuel da Costa

Landslaget

Han ble tatt ut i Marokkos tropp til VM i fotball 2018 i Russland.